10
জাতিসমূহের তালিকা
1 এই হল নোহের ছেলে শেম, হাম ও যেফতের বিবরণ, যারা স্বয়ং বন্যার পর সন্তান লাভ করলেন।
যেফতীয়রা
2 যেফতের ছেলেরা*:
গোমর, মাগোগ, মাদয়, যবন, তূবল, মেশক ও তীরস।
3 গোমরের ছেলেরা:
অস্কিনস, রীফৎ, এবং তোগর্ম।
4 যবনের ছেলেরা:
ইলীশা, তর্শীশ, কিত্তীম এবং রোদানীম।† 5 (এদের থেকেই সমুদ্র-উপকূল নিবাসী লোকেরা, প্রত্যেকে তাদের নিজস্ব ভাষা সমেত নিজেদের বংশানুসারে, তাদের এলাকায় ছড়িয়ে পড়েছিল।)
হামাতীয়রা
6 হামের ছেলেরা:
কূশ, মিশর, পূট ও কনান।
7 কূশের ছেলেরা:
সবা, হবীলা, সব্‌তা, রয়মা ও সব্‌তেকা।
রয়মার ছেলেরা:
শিবা ও দদান।
8 কূশ সেই নিম্রোদের বাবা‡, যিনি পৃথিবীতে এক বলশালী যোদ্ধা হয়ে উঠলেন। 9 সদাপ্রভুর সামনে তিনি বলশালী এক শিকারি হলেন; তাই বলা হয়ে থাকে, “সদাপ্রভুর সামনে নিম্রোদের মতো বলশালী এক শিকারি।” 10 শিনারে§ অবস্থিত ব্যাবিলন, এরক, অক্কদ, ও কল্‌নী* তাঁর রাজ্যের মূলকেন্দ্র হল। 11 সেই দেশ থেকে তিনি সেই আসিরিয়া দেশে গেলেন, যেখানে তিনি নীনবী, রহোবোৎ ঈর†, কেলহ 12 ও সেই রেষণ নগরটি গড়ে তুললেন যা নীনবী ও কেলহের মাঝখানে অবস্থিত; সেটিই সেই মহানগর।
13 মিশর ছিলেন
সেই লূদীয়, অনামীয়, লহাবীয়, নপ্তুহীয়, 14 পথ্রোষীয়, কস্‌লূহীয় (যাদের থেকে ফিলিস্তিনীরা উৎপন্ন হয়েছে) ও কপ্তোরীয়দের বাবা।
15 কনান ছিলেন
তাঁর বড়ো ছেলে সীদোনের‡, ও হিত্তীয়, 16 যিবূষীয়, ইমোরীয়, গির্গাশীয়, 17 হিব্বীয়, অর্কীয়, সীনীয়, 18 অর্বদীয়, সমারীয় ও হমাতীয়দের বাবা।
(পরবর্তীকালে কনানীয় বংশ ইতস্তত ছড়িয়ে পড়ল 19 এবং কনানের সীমানা সীদোন থেকে গরারের দিকে গাজা পর্যন্ত, ও পরে লাশার দিকে সদোম, ঘমোরা, অদ্‌মা, ও সবোয়ীম পর্যন্ত বিস্তৃত হল)
20 তাদের এলাকা ও জাতি ধরে এরাই হল বংশ ও ভাষা অনুসারে হামের সন্তান।
শেমাতীয়রা
21 সেই শেমেরও কয়েকটি ছেলে জন্মাল, যাঁর দাদা ছিলেন যেফৎ§; শেম হলেন এবরের সব সন্তানের পূর্বপুরুষ।
22 শেমের ছেলেরা:
এলম, অশূর, অর্ফক্‌ষদ, লূদ ও অরাম।
23 অরামের ছেলেরা:
ঊষ, হূল, গেথর, ও মেশক*।
24 অর্ফক্‌ষদ হলেন শেলহের বাবা†,
এবং শেলহ এবরের বাবা।
25 এবরের দুটি ছেলের জন্ম হল:
একজনের নাম দেওয়া হল পেলগ‡, কারণ তাঁর সময়কালেই পৃথিবী বিভিন্ন ভাষাবাদী জাতির আধারে বিভক্ত হল; তাঁর ভাইয়ের নাম দেওয়া হল যক্তন।
26 যক্তন হলেন
অলমোদদ, শেলফ, হৎসর্মাবৎ, যেরহ, 27 হদোরাম, ঊষল, দিক্ল, 28 ওবল, অবীমায়েল, শিবা, 29 ওফীর, হবীলা ও যোববের বাবা। তারা সবাই যক্তনের বংশধর ছিলেন।
30 (পূর্বদিকের পার্বত্য দেশের যে এলাকায় তারা বসবাস করতেন, সেটি মেষা থেকে সফার পর্যন্ত বিস্তৃত ছিল)
31 তাদের এলাকা ও জাতি ধরে বংশ ও ভাষা অনুসারে এরাই শেমের সন্তান।
32 তাদের জাতিগুলির মধ্যে, বংশানুক্রমিকভাবে এরাই নোহের ছেলেদের বংশধর। বন্যার পর এদের থেকেই বিভিন্ন জাতি সমগ্র পৃথিবীতে ছড়িয়ে পড়ল।
* 10:2 ছেলেরা শব্দটির অর্থ হতে পারে বংশধরেরা, বা উত্তরসূরিরা, বা জাতিরা; কথাটি 3, 4, 6, 7, 20-23, 29 ও 31 পদের ক্ষেত্রেও প্রযোজ্য। † 10:4 কয়েকটি প্রাচীন পাণ্ডুলিপি অনুসারে শব্দটি হল দোদানীম ‡ 10:8 বাবা শব্দটির অর্থ হতে পারে পূর্বপুরুষ বা পূর্বসূরি বা প্রতিষ্ঠাতা; verses 13, 15, 24 ও 26 পদের ক্ষেত্রেও কথাটি প্রযোজ্য। § 10:10 অর্থাৎ, ব্যাবিলনিয়ায় * 10:10 অথবা, এরক ও অক্কদ—এসবই † 10:11 অথবা, নীনবী ও তার সাথে সেই নগরের চকগুলি ‡ 10:15 অথবা, শীর্ষস্থানীয় সীদোনীয়দের § 10:21 অথবা, সেই শেম, যিনি যেফতের দাদা ছিলেন * 10:23 1 বংশাবলি 1:17 পদ দেখুন; হিব্রু ভাষায় শব্দটি হল মশ † 10:24 অথবা, কৈননের বাবা, এবং কৈনন শেলহের বাবা ‡ 10:25 পেলগ শব্দের অর্থ বিভাজন