25
বিল্‌দদ
1 পরে শূহীয় বিল্‌দদ উত্তর দিলেন:
2 “আধিপত্য ও সম্ভ্রম ঈশ্বরের অধিকারভুক্ত বিষয়;
স্বর্গের উচ্চতায় তিনি শৃঙ্খলা প্রতিষ্ঠিত করেন।
3 তাঁর বাহিনীর সংখ্যা কি গুনে রাখা যায়?
এমন কে আছে যার উপর তাঁর আলো উদিত হয় না?
4 ঈশ্বরের সামনে নশ্বর মানুষ তবে কীভাবে ধার্মিক গণিত হবে?
স্ত্রী-জাত মানুষ কীভাবে শুচিশুদ্ধ হবে?
5 যদি তাঁর দৃষ্টিতে চাঁদও উজ্জ্বল নয়
ও তারাগুলিও বিশুদ্ধ নয়,
6 তবে সেই নশ্বর মানুষ কী, যে এক শূককীটমাত্র—
সেই মানুষই বা কী, যে এক কীটমাত্র!”