গীত 15
দাউদের গীত।
1 হে সদাপ্রভু, কে তোমার পবিত্র তাঁবুতে বসবাস করবে?
তোমার পুণ্য পর্বতে কে বসবাস করবে?
2 সেই করবে যে আচরণে নির্দোষ,
যে নিয়মিত সঠিক কাজ করে,
যে অন্তর থেকে সত্য কথা বলে;
3 যার জিভ কোনও অপবাদ করে না,
প্রতিবেশীর প্রতি কোনও অন্যায় করে না,
এবং অপরের কোনও নিন্দা করে না;
4 যে দুষ্ট ব্যক্তিকে অবজ্ঞা করে
কিন্তু তাদের শ্রদ্ধা করে যারা সদাপ্রভুকে সম্ভ্রম করে,
লোকসান হলেও সে প্রতিশ্রুতি রক্ষা করে,
এবং তার মন পরিবর্তন করে না;
5 যে বিনা সুদে দরিদ্রদের অর্থ ধার দেয়;
যে নির্দোষের বিরুদ্ধে ঘুস নেয় না।
যে এসব করে
সে কখনোই বিচলিত হবে না।