গীত 123
একটি আরোহণ সংগীত।
1 আমি তোমার দিকে চোখ তুলে দেখি,
তোমার দিকেই দেখি, যিনি স্বর্গের সিংহাসনে অধিষ্ঠিত।
2 যেমন কর্তার হাতের দিকে দাসের দৃষ্টি থাকে,
যেমন কর্ত্রীর হাতের দিকে দাসীর দৃষ্টি থাকে,
তেমনই আমাদের দৃষ্টি আমাদের ঈশ্বর সদাপ্রভুর দিকে থাকে,
যতদিন না পর্যন্ত তিনি আমাদের প্রতি দয়া করেন।
3 আমাদের প্রতি দয়া করো, হে সদাপ্রভু, আমাদের প্রতি দয়া করো,
কেননা আমরা অবজ্ঞায় পূর্ণ হয়েছি।
4 দাম্ভিকের বিদ্রুপ
ও অহংকারীর অবজ্ঞা
আমরা শেষ পর্যন্ত সহ্য করেছি।